
Narvas Karja tn 6d asuva linnavara kasutamise eest 
ajutiselt üüritasust vabastamine 
(Mittetulundusühing Motorcycle Club MAGNUM MC)
1. ASJAOLUD JA MENETLUSE KÄIK

Narva Linnavalitsusele laekus MTÜ-lt Motorcycle Club MAGNUM MC, registrikood 80304659, juhatuse liige Igor Batin, avaldus, milles palutakse pikendada soodustatud üüritasu Narvas Karja tn 6d hoones asuvate ruumide, mille üldpindala on 418,7 m2, üürilepingu alusel kasutamise eest.

                    Arvestuslik üüritasu

138,17 euro/kuu 

                    Hoolduskulu  


  54,43 euro/kuu 

Üürileping oli sõlmitud 2018. aasta lõpus. Ruumid olid avariilises seisundis, küttesüsteem, elektrisüsteem, veevarustuse ja kanalisatsioonisüsteem ei olnud töökorras, osaliselt oli rikutud akende klaasitamine, uksed, katusekate, veerennid. 

Ruumide korrastamiseks Narva Linnavalitsus oma 06.02.2019. a korraldusega nr 70-k vabastas MTÜ Motorcycle Club MAGNUM MC üüritasust üheks aastaks.

Seoses sellega, et MTÜ ei suutnud 2019. aastal lõpetada kõiki töid täies mahus, Narva Linnavalitsus oma 04.03.2020 korraldusega nr 159-k pikendas üüritasust vabastuse kuni 01.03.2021 MTÜ taotluse alusel.

Seoses piirangutega, mille kehtestas Eesti Vabariigi Valitsus COVID-19 viiruse leviku tõkestamiseks, MTÜ-l Motorcycle Club MAGNUM MC ei õnnestunud lõpule viia kavandatud ruumide remondi- ja rekonstrueerimistööd.

Kahe aasta jooksul MTÜ tegi korda mitmed ruumid.

Taastatud on piirdeaed, mis piirab territooriumi, osaliselt on vahetatud välja uksed, aknad, taastatud on hoone katuse hüdroisolatsioon, maha on võetud küttesüsteemi lõhkenud torud ja radiaatorid, osaliselt on küttesüsteemis paigaldatud ja ühendatud radiaatorid, taastatud on veevarustus- ja elektrisüsteem, mõnedes ruumides on tehtud hooldusremont, monteeritud on ja ühendatud on süsteemiga energiasäästlik välisvalgustus, korda on tehtud haljasistikud ja haljasala hoone ümber.

2021. aastal on plaanis täielikult vahetada välja aknad, paigaldada ruumides siseuksed, täielikult taastada ruumides elektrivalgustus, jätkata küttesüsteemi, veevarustuse ja sanitaarsõlmede remonti, taastada põrandad, seinad, laed, lõpetada sademevee äravoolusüsteemi ja katuse tuulekarpide taastamise.

Lähtuvalt eeltoodust, MTÜ Motorcycle Club MAGNUM MC juhtkond palub vabastada MTÜ üüritasust üheks aastaks.

MTÜ-l Motorcycle Club MAGNUM MC kommunaalteenuste ja hoolduse eest võlga ei ole.

MTÜ Motorcycle Club MAGNUM MC taotlust arutati Narva Linnavalitsuse linnavarakomisjoni e-koosolekul 12.03.2021. a (protokoll nr 3) ning otsustati:
5.1 Rahuldada MTÜ Motorcycle Club MAGNUM MC, registrikood 80304659, avaldus, milles palutakse pikendada soodustatud üüritasu Narvas Karja tn 6d hoones asuvate ruumide, mille üldpindala on 418,7 m2, üürilepingu alusel kasutamise eest ja pikendada soodustatud üüritasu 2021.a lõpuni.

2. ÕIGUSLIKUD ALUSED

Narva Linnavolikogu 17.03.2005. a määruse nr 14 “Linnavara kasutusse andmise kord”  § 7 lg 2 p 7 kohaselt linnavalitsuse korraldusega võib linnavara kasutusse anda tasuta või “Üüritasu arvestuse metoodilisele juhendiga” ettenähtust madalama tasu eest tähtajaga kuni viis aastat või tähtajatult linna huvidest tulenevatel juhtudel.
3.  OTSUS

3.1.
Vabastada Mittetulundusühing Motorcycle Club MAGNUM MC, registrikood 80304659, üüritasust Narvas Karja tänav 6d hoones asuvate ruumide nr 1-3, 5-16, 18-25 üldpindalaga 418,7 m² kasutamise eest tähtajaga kuni 31.12.2021. a.

3.2.
Narva Linnavalitsuse Linnamajandusametil sisse viia  25.02.2019 sõlmitud "Linnavara üürilepingusse nr 1/864-P"  muudatused.
4.  RAKENDUSSÄTTED

4.1. Korraldus jõustub seadusega sätestatud korras.

4.2 Narva Linnavalitsuse Linnamajandusametil teha korraldus teatavaks MTÜ-le Motorcycle Club MAGNUM MC.

4.3 Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

